**Wat is en Fründ oder Fründin?**

Jule: Wat is en Fründ oder en Fründin?

Sofia: Een, de jümmer dor is.

Jule: Wo is de jümmer dor?

Sofia: Dor, wo een sülvst is.

Jule: Ja? Un wat kann een mit en Fründin maken?

Sofia: Mit de kann een över allens snacken.

Jule: Över allens?

Sofia: Ja, över allens. Dat kann Spaaß ween.

Jule: Dat finn ik goot.

Sofia: Een kann aver ok eernste Saken mit en Fründin besnacken.

Jule: Echt? Allens?

Sofia: Ja, allens.

Jule: Un wenn de jüst keen Tiet hett?

Sofia: En Fründin hett Tiet, wenn ik mit ehr snacken will.

Jule: Denn man to.

Sofia: Un de seggt dat ehrlich, wat se meent.

Jule: Jümmer?

Sofia: Ja, ok wenn man mal wat verkehrt maakt hett.

Jule: Dat is aver nich nett.

Sofia: Ja, aver de Fründin smeert di nich blots Honnig üm den Boort. Wenn dor wat scheef löppt, mütt dat ok rut.

Jule: Aver se mag mi liekers?

Sofia: Genau. Op en Fründin kann een nicht verzichten.